“પૂજા! સાચી વાત જુદી છે. હું તારાથી કંઈ છૂપાવવા માગતો નથી. ૨૩મી જાન્યુઆરી ૨૦૧૪ના રોજ દિવ્યા સાથે મારો સંબંધ નક્કી થયો હતો. અમે સગાઈની ખરીદી કરી લીધી હતી, પપ્પા, મમ્મી ખૂબ ખુશ હતા. પપ્પાના મિત્રની દીકરી હતી દિવ્યા! પણ દિવ્યાના પપ્પાએ આગલા દિવસે અમને કરી દીધું કે જન્માક્ષર મળતા નથી! એ સંબંધ ન થયો. પછી મેં બીજી ત્રણ છોકરીઓ જોઈ. ત્રણેય વખતે સગાઈનું નક્કી થયું પણ છેલ્લી ઘડીએ છોકરીના પપ્પાએ, જન્માક્ષર પનોતી, ગ્રહદોષ, મહાદશા વગેરે બહાના આગળ ધરી સગાઈ થતી અટકાવી! મારા મમ્મી, પપ્પાના હોંશકોશ ઉડી ગયા. તેમને આઘાત પછી આઘાત સહન કરવા પડયા. હું વિચારતો હતો કે મારામાં તો કોઈ ખામી નથી ને! એન્જિનીયર છું, પપ્પા બિઝનેસમેન છે. નાનું કુટુંબ છે. બધાં શિક્ષિત છે. છતાં સગાઈ સુધી વાત કેમ પહોંચતી નથી? સગાઈ નક્કી થાય અને વિઘ્ન આવે!“મયૂર એકાએક ચૂપ થઈ ગયો. તાપી નદીના જળને તાકી રહ્યો.